ANTERIORMENT
El secretari general de les Nacions Unides té un expedient.
Si me'l portes,
et donaré el lloc on s'està creant l'arma de Didalera
i on la Srta. Larkin està captiva ara mateix.
No!
Entra al maleter.
Són antecedents penals del TPI. De qui?
El Viktor Bala, criminal de guerra reclòs a la Haia. Espero que no fos gaire feina.
Només m'ha costat la cara i les empremtes.
Les netejaran al matí.
Et guardaré el secret amb una condició.
Si truco, em respons.
- Què ha passat? - En tenen.
- El KX? - El Markus i la resta han marxat.
Amb tot de bombones.
- On són? - L'ONU.
Occident ens considera uns carnissers i trafica amb el mitjà de la carnisseria.
Ha arribat l'hora.
Què passaria si el gas acabés en un sistema de climatització?
La gent s'ofegaria al carrer. Una massacre horrible.
Parlem de dotar d'armes un atemptat enorme.
En resum, no podríem donar forma a les generacions venidores
sense l'ajuda d'antics alumnes tan increïbles com el Tony.
Un brindis per l'Anthony Ming.
Salut!
I ara presentaré el Centre d'Emprenedoria Anthony Ming.
CENTRE D'EMPRENEDORIA
Una colla de paràsits.
Intenten enganxar-se a la vaca més grassa.
Deu ser un privilegi de plantar el nom en un edifici.
Si se n'assabentessin...
Va caldre un sopar de vuit plats i mig Macallan
per fer sortir el nom Jacob Monroe de la degana Wu.
Ha donat més dades fabuloses sobre mi?
Dret i Administració d'Empreses, summa cum laude.
Tanmateix, no m'ha sabut dir
per què el teu nom no surt a l'edifici tot i que n'has pagat la major part.
Prefereixo no dir res de les causes que defenso.
És una llàstima.
Centre Monroe. Voldria veure més americans remenant les cireres.
El Tony va néixer a Cleveland.
Com t'ho fas per poder finançar tantes causes filantròpiques?
Mira, evitem perdre el temps. Rebo butlletins per als antics alumnes.
Sé qui ets i soc conscient de les teves intencions.
Com que vas buidar massa el pap i vas dir coses que havies de callar,
ara comences a ballar-la magra.
Si creus que obriré el talonari perquè soc bo d'esperit
o per germanor universitària,
t'enduràs un desengany.
S'havia d'intentar.
Aviam...
ens podem ajudar, en tot cas.
Potser puc rascar una mica,
trobar informació compromesa o alguna cosa contra la competència.
Què vols a canvi?
Per això es negocia, no?
Aquesta és la part divertida, oi?
Senyor.
Cinc homes han vingut a reparar la climatització.
- Treballadors de l'ONU? - Duien permisos.
- Són a la teulada. - Miri que ho siguin. Com va l'evacuació?
Hi treballem. Ens hem avançat a l'hora punta, però falta gent.
Avisi'm quan no hi hagi civils.
Molt bé.
- Sutherland. - Director.
Tinc moltes preguntes,
però la seva supervisora assegura que les respondrà.
Ara per ara, prepari's.
- Vostè, vingui a les pantalles. - Segur?
Fa anys que ningú no veu el Markus i no sabem com es diuen.
- Només vostè els pot identificar. - D'acord.
De què parlava?
D'un malentès.
Un malentès?
Quina gràcia.
Esperava que m'argumentessis que aquesta merda no és el que sembla.
Que el meu agent ha desaparegut per segon cop en un mes,
després d'escapolir-se amb un sospitós de gran valor.
Et volia demanar alguna cosa, oi?
El cap del Solomon.
Se'ns acabava el temps i havia de trobar el laboratori.
- Per trobar la Rose. - No, per posar fi a això. A tot.
Quan passi, t'ho explicaré tot. D'acord?
T'ho faré complir.
Quantes en queden?
Dues més.
Els altres haurien d'haver arribat.
- Ens apropem a la teulada. - Rebut. Espero informació.
- No veig el Peter ni la Catherine. - No hi són.
No oficialment.
Han desaparegut!
Han disparat. Servei d'emergències, va.
Som-hi.
Han disparat.
Afanyeu-vos. Hem d'anar al segon objectiu.
- Entrant. - Hem de marxar! Ara!
Veniu!
Dividiu-vos! Un ha de sortir amb l'arma!
Endavant!
Quedeu-vos a la dreta.
Han disparat! Quarta planta, cantó 2/3.
El de la camisa blanca, et vull veure les mans!
No dispareu.
Treballo aquí.
No duu armes.
- Que treballo aquí. - Ja veurem. Identificació.
- Sí, és un d'ells. - Identificat. Deteniu-lo.
Unitats, els sospitosos s'han canviat de roba.
Quedeu-vos amb ell. Jones, a les meves sis.
Per aquí. Un sospitós a l'atri est.
- Enrere! - Té una bombona!
Feu-vos enrere!
Sospitós abatut.
Examino la bombona.
Està intacta.
Sospitós detectat.
Sala d'actes C.
Anem de camí.
Anem tirant.
Sisplau.
No facis soroll!
No passa res, ja està fora de perill. Ha pres mal?
Tingui, la bossa.
Policia.
Seguretat de l'ONU.
On és?
Necessito identificar el sospitós.
- És d'ells. - Identificat.
- He sentit alguna cosa per allà. - Fes-la sortir i buscarem.
El podem veure? No li he vist la cara.
- El de seguretat? - Sí.
És el Markus!
Vigileu, el sospitós duu uniforme de seguretat.
Comprova que estigui bé.
- Ei... - Encara és a dins.
Esperi. On ha anat l'agent que l'acompanyava?
Era aquí.
Porta la meva bossa...
Feu parar qui dugui l'uniforme de seguretat.
Aquí.
Dues més aquí.
N'hem trobat més aquí!
Tretze bombones de KX a la teulada.
Que pugin els de material tòxic.
- Amb la del mort, catorze bombones. - En vam fabricar quinze.
On va?
NACIONS UNIDES
MÒBIL
Ei, alguna novetat del Solomon?
Espero que no torni a estar arrestat.
Com?
POLICIA DE NOVA YORK DESACTIVACIÓ D'EXPLOSIUS
- Res del Markus? - Ni del KX que falta.
La policia escorcolla la zona i mirem de neutralitzar les bombones.
- Per què triguen? - Han posat cables trampa.
Els d'explosius acabaran en una hora.
El capturat sap el parador del Markus?
Diu que no, però ha aclarit el motiu.
Les bombones havien de deixar anar KX
quan el consum elèctric arribi als 200 kW h a migdia.
Amb l'ONU plena.
A l'hora en què el Consell de Seguretat vota
com dividir el domini del Bala en tres països.
Encara té KX per matar milers de persones.
Hem enviat unitats a les missions i residències
dels membres del Consell per si vol atacar algú.
Director adjunt.
Parli amb la Srta. Larkin, que fa màgia negra.
CENTRE DE COMANDAMENT
Per fi arribes.
- Has vist el Markus? - No, però sí al Tomás.
AdVerse va a mil. Dos possibles resultats en les darreres setmanes.
Surt en un vídeo d'una tiktokera parlant amb un tal George Simko.
És de l'equip legal del Viktor Bala.
- Amb despatx al Seagram. - I el segon?
Va esmentar una possible xicota, l'Sloane. Fa una setmana, eren a l'Hotel Wynnfield.
Potser saben on és o cap on va el Markus.
No perdem res. Divideix i venceràs. Som-hi.
EM SENTO BENEÏDA I AGRAÏDA
Tomás?
Pobre de tu que tinguis una bona raó per no respondre a les trucades.
He passat molta angoixa!
Markus? Què...?
- Què fas aquí? I el Tomàs? - Està bé.
Però els tres hem de sortir del país.
Per què? En quin embolic l'has ficat?
En res, després t'ho explica, però necessita que preparis el jet.
Per què no m'ha trucat?
Markus!
Ara no pot parlar, però ens veurem a l'aeroport JFK.
El jet sempre està al Teterboro.
Tant és. S'ha de fer i prou.
No, hem de parlar. No faré res fins que parli amb ell.
Parlar. Això era l'únic que feia.
I mira com ha acabat.
La policia ja hi és.
Els diplomàtics s'allotgen a la zona quan venen a l'Assemblea.
El Seagram és a cinc minuts d'aquí.
Jo, l'advocat. Vosaltres, la xicota. Et vull esperant al cotxe quan acabi.
Entesos.
Això amb la Catherine és més que un malentès.
Com em vas trobar?
Quan se't van endur, vaig alliberar el Solomon.
En una trobada, el seu cap em va oferir un tracte.
On éreu tu i el laboratori mòbil a canvi de colar-me a l'ONU per un favor.
Els vas engegar a pastar, oi?
- No ho vas fer per mi, no? - No només per tu.
Anàvem curts de temps i ningú no pensava en el Bala.
No t'ho hauries plantejat si no hi hagués sigut.
Però hi eres.
Vaig prometre protegir-te. Mira de què ha servit.
Et vaig venir a buscar i vaig voler quedar-me.
- M'he arriscat. - Per protegir-me.
Sí, i mira de què ha servit.
Vine.
No entenia per què els duia tan ajustats.
Però ara ho entenc.
El feien sentir gran.
Tenim un vol, Sloane.
Matar-te em complicarà molt les coses.
Però ho faré si m'hi veig obligat, entesos?
Bé.
Queda't aquí.
Srta. Killory, obri. Soc de l'FBI.
- Tinc unes preguntes. - Calla.
Va, sé que és a dins.
Si no obre la porta, demanaré a seguretat que m'obrin.
- Tot bé? - Què volen?
- Miro d'esmorzar. - Perdoni.
Li vull fer unes preguntes sobre el Tomás Bala
i el cosí, el Markus Dargin. En té notícies?
El Tomás és a Washington per feina durant uns dies.
I el Markus?
No tenim tracte des de fa anys.
- Sisplau, deixi'ns entrar... - Qui coi ets?
- No importa. Teniu una ordre? - No.
Doncs simplifico. O n'aneu a buscar una
o demano a l'hotel que us facin fora per assetjament.
Perdoni les molèsties.
- Ho has vist? - Sí, el gest universal de socors.
Vol dir que ell és a dins. Avisa la Catherine i la policia.
Ajudeu-me!
Surt d'aquí, Rose!
L'hi dic als agents de l'entrada. Vine, Catherine.
Què vols? Avisa que s'ha esconyat l'aire.
- L'aire condicionat no va? - No pateixi, l'estem arreglant.
Un pas més i li tallo el coll. Marxa.
Saps que no puc, però hi podem posar fi pacíficament.
- No pot entrar! - Fa molt que falla l'aire?
- Els clients no poden entrar. - Respon, hòstia.
Més o menys, 45 minuts.
PELS PISOS 13-ÀTIC
Què busca, senyora?
Què és?
No la toquis, té un cable trampa.
Cable trampa?
- Quant trigarà a arribar als 200 kW h? - A tota potència?
- Vuit minuts. - Apaga-ho tot i tanca els conductes.
La terminal no va. L'altra és als baixos, però cal trucar al cap.
Digues-li que hi ha una arma química.
Ho sents? La policia i els de seguretat pugen. Parlem.
Podem trobar una solució junts.
No malbaratis la teva vida per la venjança retorçuda del teu oncle.
Si estava disposat a sacrificar el seu fill...
Soc més fill seu que el Tomás va arribar a ser.
No pots escapar, però pots sortir amb vida.
- Escolta'l. - Tanca la boca!
- Escolta'm! - Enrere!
Deixa-la anar i t'acompanyo a la sortida. No rebràs mal, no cal que mori més gent.
És massa tard.
Moriré com un guerrer, un heroi.
Un Bala.
Estàs bé?
El KX és aquí i tenim sis minuts fins que es dispersi.
Surt de l'edifici. Evacuem tothom que puguem.
Som-hi.
No em sentia ni pensar.
- Arma química? - Això ha dit.
- El company ho investiga. - Hem d'evacuar l'edifici sencer.
- Es triga més d'una hora. - Comenci. Que tothom se n'allunyi.
- Ha d'apagar la climatització. - Sí. La puc dur a la sala de control.
Per les escales, tan avall com pugui.
Ha d'evacuar ja. Marxi.
- Molt bé. - Quant queda?
Uns quatre minuts.
Té.
Sí?
L'ordinador no pot tancar els quatre pisos superiors.
- No evacuarem a temps. - Hi ha una altra via.
En cas d'incendi, el sistema tanca automàticament els conductes.
Això atraparia el KX a l'interior, però els sensors són al pis de dalt.
Ara pujo.
Espera un minut i baixa.
- Entesos? - Sí.
FBI. Surti de l'edifici ja.
Molt bé.
Vinga, va.
- Rose. - Si el vaig fer, el pararé. Què busques?
Coses inflamables. Tovalloles, llençols, paper higiènic...
- Mistos? - La climatització els apagarà.
- Necessitem alguna cosa gran i ràpida. - Estic obert a idees.
- Àcid sulfúric. - Què?
Amb etanol, entra en combustió espontània.
M'ho va dir el Dr. Cole. Confia en mi. Hem de trobar...
Etanol.
- Sí. - Som-hi.
Comprova el temps mentre busco el sensor.
D'acord.
Un minut o menys.
- A dalt. Anem. - Sí.
- Quant? - L'ampolla sencera.
Fes-te enrere.
- Rose. - Espera un segon.
Rose.
Mira.
Del pis 13 a l'àtic, tancat!
George, per quantes ànimes he de resar avui?
Ei, vine.
Quan sortim,
m'entregaré i ho admetré tot a la Catherine.
No sé què passarà.
Potser passaré la resta de la meva vida en una cel·la.
No ho sé.
Però...
m'has de fer una promesa.
Mentre sigui agent nocturn,
la gent intentarà fer-te servir per arribar a mi.
Perquè saben
que la teva seguretat...
Que tu ho ets tot per a mi.
Si em vens a buscar,
corres perill.
- Peter... - Tinc raó, oi?
La tens.
Estic cansada.
Estic cansada de córrer i de...
Només vull una vida normal.
Te la mereixes.
- Però... - Promet-m'ho.
No esperaràs que et truqui.
No em buscaràs si saps que estic en perill.
Oblida'm.
No puc.
- Retirada. - Gràcies.
No ho podríem haver aturat sense tu, Rose. Gràcies.
Preparat?
Sí.
No ho hem de fer aquí fora.
Peter Sutherland, sessió dos...
Peter Sutherland Jr., sessió dos.
Anteriorment, ha admès haver alliberat el Solomon Vega,
sospitós d'una investigació activa d'acció nocturna i detingut.
Ha admès haver entrat a l'ONU sense autorització.
Robar informació delicada del despatx del secretari general,
de contingut desconegut.
I donar aquesta informació a un soci anònim del Sr. Vega.
Com el va definir?
Un broker de l'espionatge.
És un resum raonable?
Sí, senyor.
M'agradaria fer una repassada des del principi. Que quedi tot parlat.
Alguna pregunta, abans?
No, senyor.
Estic llest.
Una mica més. Arribes bé?
Així està perfecte.
- Sí. - A la teva esquerra.
Un moment.
- La cartera, senyor. - És clar.
Estengui braços i cames.
Dos escorcolls?
M'afalaga que em consideri una amenaça a la meva edat.
Amb els comicis, som exhaustius.
És clar. La democràcia estatunidenca no necessita
ser subvertida per un nano amb una navalla.
O un fòssil amb un portàtil.
El governador l'espera.
S'EVITA ATEMPTAT A HOTEL DE L'ONU
No pot ser que ho hagi dit.
- Trobes que servirà? - És bo.
Massa bo i tot.
Sí. Vuit anys i tres eleccions junts. Aquesta és la teva obra magna.
- Cinc minuts, governador. - Et quedes pel discurs?
He de marxar.
- Me'l puc quedar, no? - Sí.
Em guardo pel meu ús el material menys rellevant.
I tant. Queda-te'l. La bona feina s'ha de recompensar.
No oblidem qui treballa per a qui.
T'he explicat l'anècdota d'aquestes botes?
No? Va ser un parell d'anys abans de coneixe't.
Em presentava a la Cambra de Representants.
Anava per darrere per un marge important.
No sé qui li va dir ni com, però un periodista havia sentit
que les botes que duia als mítings eren del meu besoncle.
Els votants s'ho van menjar amb patates.
"Aquest home respecta el passat, la seva història i els valors americans."
I les enquestes?
Vaig guanyar per nou punts.
Si el periodista s'hagués dignat a verificar els fets,
hauria sabut que havia comprat les botes en una botiga de segona mà l'any anterior.
No ho va fer.
Allò em va ensenyar una lliçó de gran valor.
De vegades, és millor que la gent et jutgi com vulgui.
Bona nit.
S'han tramès les sol·licituds de residència permanent.
S'han aprovat les peticions d'asil.
Ens concedeixen l'asil.
Tenen un número de la seguretat social. Les targetes són a dins.
Amb ells, poden demanar ajudes, cupons, la renda mínima...
Ve tot explicat a la carpeta.
LA SEVA TARGETA
TRESOR DELS EUA
I això?
No conec la seva situació, però aquests xecs acostumen a reemborsar
qualsevol pèrdua o dany patit en servei del govern.
Amèrica avalua així la vida de mon germà?
Ja l'hi dic, no conec la seva situació, només les acompanyo en el procés.
No ho entenc.
Què et passa?
Per a què és?
No pateixis. En parlem després.
Les avisaré quan tingui novetats. Fins llavors, benvingudes als EUA.
- Faig la pausa per dinar. - Perfecte.
Hola.
Com m'has trobat?
Resulta que tinc contactes en les altes esferes.
Mare meva, l'has fet tu? Està increïble.
Està decent.
No acaba de tenir el gust de casa.
Com està ta mare?
La setmana passada, no sortia del llit ni menjava.
Aquesta menja una mica.
Però es passa el dia mirant fotos del Farhad al mòbil.
La pitjor part és que a ell li hagués encantat viure aquí
si ho hagués intentat.
Em sap molt de greu tot, Noor.
Ho sé. Gràcies.
- Si més no, t'agrada treballar aquí? - Em fa sortir de casa.
Estic buscant feina,
però no em poden convalidar el títol.
Així que segurament hauré de repetir algunes classes aquí.
Alguns dies,
cada dia, espero que la cosa millori.
Millorarà.
Quan trobis una feina que t'agrada, facis amics...
Truca'm sempre que vulguis.
Com vas tu?
Bé. He tornat a Califòrnia. Amb l'ascens, vaig de bòlit a la feina.
Faig teràpia dos cops a la setmana. Va bé.
Sembla per fi puc tornar a la meva vida.
I el Peter?
No ho sé.
Però trobo que és preferible.
- Mira. - Impossible.
- Ho has vist? - Marxa.
- Plega? - El què?
Abandona la campanya?
Sortim a passejar.
Heu decidit què en fareu, de mi?
Encara no.
T'has perdut molta cosa aquestes darreres setmanes.
NO MÉS KNOX!
"En un gest insòlit, Knox va retirar la candidatura a president dels EUA ahir,
a dues setmanes de les eleccions."
Quan era director de la CIA,
havia encapçalat un programa secret d'armes químiques.
Didalera?
El va aprovar?
També va supervisar la venda d'armes de Didalera al Viktor Bala.
S'ha sabut després de l'atemptat?
Per l'arxiu que vaig robar del PC del secretari?
El The New York Times va rebre un àudio d'una font anònima.
Un auxiliar del Knox oferia al Viktor Bala mostres del projecte Didalera.
Els àudios van sorgir anys enrere,
quan l'ONU investigava l'ús d'armes químiques del Bala,
però mai no es van arribar a presentar com a proves.
No sé per què el broker volia que l'hi aconseguís.
Diria que era el seu pla.
Aprofitar el caos de l'atemptat per introduir algú a l'ONU
i trobar el lligam entre el Knox i Didalera.
Per què?
Està cantat que el governador Hagan serà president.
Els EUA dedicaran quatre anys a una agenda aïllacionista.
Això dispara la demanada d'un broker de l'espionatge.
He alterat les eleccions presidencials?
No.
He dit que has estat còmplice d'alterar les eleccions presidencials.
Ho veus?
No he estat del tot sincera amb tu.
Quan començava, vaig col·laborar en missió important d'acció nocturna.
Un company i jo havíem de trobar el talp de la filtració del Pentàgon.
- Vas investigar el meu pare? - Sí, ens hi va portar.
- Per què no m'ho deies? - Per ser justa.
Si t'ho explicava, la nostra relació hauria començat amb mal peu.
Vaig veure com el Hawkins convertia el teu pare en un agent doble.
Va canviar d'idea...
per tu.
Deia que, si algun dia sortia a la llum, son fill sabria que s'havia esforçat
per compensar els seus errors. Per expiar-los.
- Vols l'oportunitat d'arreglar-ho? - Digue'm com.
Una nova missió. És molt possible que aquest broker
col·labori amb un president electe o el pugui controlar.
I que tota informació secreta que arribi a l'escriptori presidencial
sigui venuda al millor postor.
Necessitem que esbrinis la natura exacta de la seva relació.
Per què me'n creus capaç?
El broker ha esborrat el teu rastre a l'ONU.
Per algun motiu, et vol a prop.
Potser com a garantia pel seu actiu més important?
O per dominar l'home més poderós del món, a qui coronarà.
En tot cas, encara es pensa que ets seu. Doncs deixem que s'ho pensi.
Arribarà el dia en què et trucarà per un favor
o per donar-te ordres.
Quan ho faci,
vull que facis exactament el que et demani.
Guanya-te'l i vigila les serps que té en nòmina.
Després, delatem i destruïm.
I si tot porta al Despatx Oval?
Si ens ho trobem, ja veurem.
Fins llavors, aquesta missió és secret màxim,
fins i tot a acció nocturna, cosa que la farà difícil i perillosa.
Però, si t'hi apuntes, el Mosley i jo netejarem el teu expedient.
Per tant...
Ja saps que accepto.
Què fem, ara?
Ara, esperes que et truqui.
Subtítols: Rocío Rincón Fernández